title: Cara
text: Iste articlo ye sobre anatomía. Ta atros usos se veiga cara (desambigación)
  
  A cara (d'o griego κάρα (kára) "capeza") ye a parti frontal d'o tozuelo, en os humans a parti anteroinferior, dende as cellas dica la variella, s'encluyen cellas, uellos, naso, caixo, boca, labios, dients, pelo y mentón.
  
  Os teixitos tovos d'a cara expresan as emocions de l'individuo, por l'acción d'os musclos d'a mímica (comunicación no verbal). Asinas, l'apariencia facial ye un elemento esencial d'a identidat de cada ser humán y lo que en facilita más a identificación, por ixo ye l'elemento central d'a fotografía d'os documentos oficials u d'a caricatura.
  
  Sobre a dura superficie d'os uesos s'implantan más de trenta parellas de musclos, de diversas formas y funcions, recios y cerenyos, como o musclo masetero, uns atros son finos y chicotz como o que puya a comisura d'os labios y o que dilata l'ala d'o naso, entre d'atros.
  
  D'os cinco organos d'os sentitos, quatre son en o tozuelo, y más especificament en a cara: a vista, a oída, l'olfacto y o gusto. Encara que o cinqueno sentito sobrant, o tacto, tamién ye amplament representato, con una zona d'altisma sensibilidat en os labios.
  
  A cara se puet decorar con o maquillache, metendo choyas (más que más en os labios y en o naso) u tapar con una mascatuta ta no estar reconoixito, disfrazar-se u adoptar un rol determinato, como en o caso d'o teatro griego.
  
  Ditos y mazadas 
  «más vale cara colorada que perder a cosa dada»
  
  Referencias
  
  Vinclos externos 
  
  Tozuelo